יא מחיג'ה

יא מחיג'ה (בערבית: يا محجَّة, בתעתיק: יא מחג'ה, "הו דרך") הוא פיוט עממי שנכתב בערבית-יהודית ומקורו במסורת יהודי תימן. הפיוט מהווה חלק חשוב בטקסי החתונה בקרב בני הקהילה. הוא מושר בעיקר על ידי נשים בעת ליווי הכלה לחופתה, ומשמש כברכה ואיחול לזיווג מוצלח עבור בני הזוג, בהזכירו את הסיפור המקראי של נישואי יצחק ורבקה.

 תוכן הפיוט 
הפיוט מתאר את מסעו של אליעזר עבד אברהם בשליחות רבו אברהם, בכדי למצוא כלה ליצחק בנו, כפי שמסופר בפרשת "חיי שרה" בספר בראשית. מילות השיר משקפות את תפילתו של אליעזר להצלחת שליחותו, ואת הצלחת שליחותו שבאה לידי ביטוי בהבאתה של רבקה לאוהלו של יצחק, ובהיותה נחמה עבור יצחק אחרי לכתה של שרה אימו.

מילות השיר בשפת המקורתרגום לעבריתיַא מִחִגַּ'הּ שִׂאִלתִּךּ בִּאלנְּבִּי,

בִּאלנְּבִּי יַא מְחִגַּ'הּ אֻקרֻבִּי,

אַןָ אנַא שַׁא אֲרוּחַ אלמֻגּרֻבִּי,

שַׁא אֲטַלִּב צְבִּיַּהּ לִאלצְּבִּי.הוי דרך אבקשך בנביא
בנביא הוי דרך היי קרובה

כי הולך אני למערב

לחפש נערה לנער.קָאל אַבְּרָם אַבּוּנַא אַלכְלִיל,
לַא תִּרוּחוּ אִלַי' דַאךָּ אלקְבִּיל,

אַלאִלַאהּ הוּ יִיַסִּר לִי אֲהִיל,

הוּ יִיַסִּר צְבִּיַּהּ לִאלצְּבִּי.אמר אברהם אבינו הידיד
אל תלכו לאותו עם

האל יזמין לי ממשפחתי,

הוא יזמין נערה לנער.יַא רֻפַקַה שְׁרַק שִׁירוּ בְּנַא,
וֻאטלֻבּוּ אלמֻהַימִל רַבְּנַא,

אַלאִלַאהּ הוּ יִכּוּן פִי עַונְנַה,

הוּ יִיַסִּר צְבִּיַּהּ לִאלצְּבִּי.הוי רעים מהרו לכו בביטחון,
והתפללו אל אלהינו המשפיע.

האל יהא בעזרנו,

הוא יזמין נערה לנער.קַאל יִצְחָק אֲלַא יַא מַרחֲבָּא,
מַרחֲבָּא בַּאלְּדִי כַּאן גַאיִבַּא,

אִדּכֻלַ אלדַּאר אִלַה וַשׁטַ אלכְבַּא,

בַּעדּ שָׂרָה תִּטַיִּבּ כַאטִרִי.אמר יצחק ברוכים הבאים,
ברוכים הבאים אותם שהיו נעלמים,

הכנס לבית אל תוך האהל,

אחרי שרה תשמח את ליבי.
הקטע לעיל הוא החלק המוכר והמושר מפיוט זה, אך אינו כולל את הפיוט כולו.

 מסורת וביצועים 
בקרב יהודי תימן, שירת "יא מחיג'ה" נחשבת למנהג עתיק יומין, ובמיוחד נהגו הנשים לשורר אותו בעת ליווי הכלה לחופתה. הפיוט מיוחס לרבי שלום שבזי, גדול משוררי יהדות תימן במאה ה-17.

הפיוט זכה למספר ביצועים דוגמת הביצוע של ציון גולן, ואף זכה לתהודה רחבה בשל ביצועים פופולריים שמתפרסמים מפעם לפעם ברשתות החברתיות כדוגמת זה של משפחת קאפח ואחרים.

 ראו גם 
 ניגון חופה

 הערות שוליים 

קטגוריה:פיוטים
קטגוריה:פיוטי שלום שבזי
קטגוריה:פיוטים לנישואין
קטגוריה:יצירות בערבית יהודית